Απόφαση της Μεικτής Επιτροπής του ΕΟΧ

αριθ. 33/1999

της 25ης Μαρτίου 1999

για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 68/98 της Μεικτής Επιτροπής του ΕΟΧ, της 4ης Ιουλίου 1998(1).

(2) Ο κανονισμός (ΕΚ) αριθ. 1223/98 του Συμβουλίου, της 4ης Ιουνίου 1998, για την τροποποίηση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71(2) πρέπει να ενσωματωθεί στη συμφωνία.

(3) Αρκετές προσαρμογές στον κανονισμό (ΕΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως ενημερώθηκε από τον κανονισμό (ΕΚ) αριθ. 118/97 του Συμβουλίου, της 2ας Δεκεμβρίου 1996(3) και την απόφαση αριθ. 151, της 22ας Απριλίου 1993, όσον αφορά την εφαρμογή του άρθρου 10α του κανονισμού (ΕΟΚ) αριθ. 1408/71 και το άρθρο 2 του κανονισμού (ΕΟΚ) αριθ. 1247/92(4), που εγκρίθηκαν από τη διοικητική επιτροπή για την κοινωνική ασφάλιση των διακινούμενων εργαζομένων, πρέπει να ενημερωθούν.

ΑΠΟΦΑΣΙΖΕΙ:

Άρθρο 1

Το παράρτημα IV (Κοινωνικές ασφαλίσεις) της συμφωνίας τροποποιείται όπως καθορίζεται στα άρθρα 2, 3 και 4.

Άρθρο 2

Στο σημείο 1 [κανονισμός (ΕΟΚ) αριθ. 1408/71 του Συμβουλίου], προστίθεται η ακόλουθη περίπτωση:

"- 398 R 1223: Κανονισμός (ΕΚ) αριθ. 1223/98 του Συμβουλίου, της 4ης Ιουνίου 1998 (ΕΕ L 168 της 13.6.1998, σ. 1)."

Άρθρο 3

Στο σημείο 2 [κανονισμός (ΕΟΚ) αριθ. 574/72 του Συμβουλίου], προστίθεται η ακόλουθη περίπτωση:

"- 398 R 1223: Κανονισμός (ΕΚ) αριθ. 1223/98 του Συμβουλίου, της 4ης Ιουνίου 1998 (ΕΕ L 168 της 13.6.1998, σ. 1)."

Άρθρο 4

Οι λέξεις "Εθνική Υπηρεσία Ασφαλίσεως για Κοινωνική Ασφάλιση στο Εξωτερικό" αντικαθίστανται από τις λέξεις "Εθνική Υπηρεσία για Κοινωνική Ασφάλιση στο Εξωτερικό" στο σημείο 2 [Κανονισμός (ΕΟΚ) αριθ. 574/72 του Συμβουλίου] στις προσαρμογές β) και ιγ), στην επικεφαλίδα "ΙΗ. ΝΟΡΒΗΓΙΑ", και στο σημείο 3.38 (απόφαση αριθ. 151), στην επικεφαλίδα "14. Νορβηγία".

Άρθρο 5

Τα κείμενα του κανονισμού (ΕΚ) αριθ. 1223/98 στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 6

Η παρούσα απόφαση αρχίζει να ισχύει στις 27 Μαρτίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 7

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 26 Μαρτίου 1999.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) ΕΕ L 123 της 13.5.1999, σ. 64.

(2) ΕΕ L 168 της 13.6.1998, σ. 1.

(3) ΕΕ L 28 της 30.1.1997, σ. 1.

(4) ΕΕ L 244 της 19.9.1994, σ. 1.